Správa zo zahraničnej pracovnej cesty

1.  Účastník ZPC:
Ing. Ľubomír BILSKÝ, CVTI SR, Lamačská cesta 8/A, 811 04 Bratislava, vedúci Kancelárie riaditeľa, AJ

2.  Zahraničná pracovná cesta:
Účasť na tlačovej konferencii a kick-off meetingu projektu SmartNet v rámci Programu cezhraničnej spolupráce Slovenská republika - Rakúsko.
Miesto: Rakúske združenie priemyslu (Industriellenvereinigung - IV) Schwarzenbergplatz 4, Viedeň, Rakúsko

3.  Rámcový program pobytu:
31. 5. 2012 
09:30 hod – odchod z Bratislavy
11:00 – 12:00 – Tlačová konferencia
12:00 – 15:00 – Kick-off meeting
16:30 – príchod do Bratislavy

4.  Stručný priebeh rokovaní, resp. študijného pobytu:
Tlačová konferencia
Predstavenie východísk, aktivít, cieľov a ambícií projektu SmartNet prítomným novinárom a partnerom projektu pánmi Dr.  Christianom Helmensteinom a Dr. Ewaldom Kloserom – vedúcuimi riešiteľmi projektu. Prezentované boli aj projekty, na ktoré projekt SmartNet nadväzuje, ako DUO**STARS, INNOVMAT, High tech Centrum.

Kick-off meeting
Prezentácia inštitúcií partnerov projektu SMART>Net – Interregionálna sieť technologických centier.
Rakúski partneri
•	Zväz rakúskeho priemyslu (koordinátor projektu), 
•	WIFI Rakúska hospodárska komora,
•	BIC Burgenland,
•	Dolnorakúska obchodná komora. 

Slovenskí partneri
•	Centrum vedecko-technických informácií SR (hlavný slovenský partner),
•	ABC – Academic Business Cluster pri Ekonomickej univerzite v Bratislave.

Prezentácia a rokovania o konkrétnych aktivitách jednotlivých pracovných balíkov (WP) projektu SMART>Net:
WP 1	 Informovanosť a publicita
WP 2	 SPOLUNET – ofenzíva v oblasti šírenia poznatkov
WP 3	Inovácie v oblasti efektívneho využívania materiálov 
WP 4	Investície do „najmúdrejších hláv a najšikovnejších rúk“
WP 5	Tréning v rámci spolupráce firiem
WP 6	Trvalo udržateľné inštitucionálne štruktúry
WP 7 	Projektový manažment

Plán úloh a rozdelenie zodpovedností na najbližšie obdobie v rámci jednotlivých pracovných balíkov.

5.  Odporúčané závery:
Využiť účasť v projekte SMART>Net ako príležitosť na získanie nových skúseností v rámci spolupráce s významnými rakúskymi inštitúciami pôsobiacimi dlhoročne v oblasti podpory podnikania, inovácií, výskumu a vývoja a technologického rozvoja. To prispeje i k skvalitneniu a rozšíreniu portfólia podporných služieb poskytovaných zo strany CVTI SR vedeckej komunite a odbornej verejnosti na Slovensku. Priebežne informovať o implementácii projektu, realizovaných aktivitách a dosiahnutých výstupoch. 

6.   Prehľad prinesenej dokumentácie a miesto jej uloženia
Propagačné materiály výstupov projektov, na ktoré projekt SmartNet nadväzuje (DUO**STARS, INNOVMAT, High tech Centrum) sú  k dispozícii u účastníka ZPC.

7. Osobitne vyhodnotený očakávaný prínos ZPC
Účasť na tlačovej konferencii a kick-off meetingu projektu SmartNet bola nevyhnutná z pohľadu koordinácie začatia prác v súvislosti s implementáciou predmetného projektu. 

8.    Spôsob zverejnenia výsledkov ZPC, prenos získaných informácií
Správa zo ZPC bude zverejnená na web stránke MŠVVaŠ SR a na intranete CVTI SR. Informácie z podujatia budú tlmočené ďalším zamestnancom CVTI SR zapojeným do implementácie projektu SmartNet.

Súhlasím so zverejnením správy na internete: áno

Dátum: 04. 06. 2012

Správu vypracoval: Ľubomír Bilský  			.................................................